CELEX: C2009/130A/01
Language: lt
Date: 2009-06-09 00:00:00
Title: Kvietimas teikti paraiškas — Protokolo ir vizitų skyriaus direktorius

9.6.2009   
            
            
               LT
            
            
               Europos Sąjungos oficialusis leidinys
            
            
               CA 130/1
            
         Kvietimas teikti paraiškas
   Protokolo ir vizitų skyriaus direktorius
   (2009/C 130 A/01)
   Artimiausiu metu Europos Bendrijų Teisingumo Teisme atsilaisvins Protokolo ir vizitų skyriaus direktoriaus vieta (AD14 arba AD15 lygis). Į šią darbo vietą bus priimama Europos Bendrijų pareigūnų tarnybos nuostatų 29 straipsnio 2 dalyje numatyta tvarka.
   Pareigų aprašymas
   Šias pareigas eisiančiam tiesiogiai kancleriui pavaldžiam pareigūnui bus pavesta vadovauti Protokolo ir vizitų skyriui, jį valdyti ir koordinuoti jo veiklą.
   Protokolo ir vizitų skyriaus direktorius vykdo Teisingumo Teismo protokolo vadovo funkcijas, prižiūrėdamas svarbių asmenų oficialių vizitų į Teisingumo Teismą organizavimą bei iškilmingų posėdžių ir kitų oficialių renginių organizavimą.
   Jis taip pat atsakingas už vizitus:
   
               —
            
            
               rengia mokslo ir informavimo vizitus (apie 15 000 vizitų per metus),
            
         
               —
            
            
               organizuoja nacionalinių teismų teisėjų susitikimus Teisingumo Teisme.
            
         Protokolo ir vizitų skyriaus direktorius pirmiausia užtikrina tinkamą šio skyriaus darbuotojų valdymą: motyvuoja juos, skatina mokytis ir prisitaikyti prie skyriaus poreikių. Jis taip pat stengiasi pagerinti skyriaus darbo metodus bei optimaliai išnaudoti turimus išteklius ir priemones. Galiausiai, kaip perįgaliotas leidimus duodantis pareigūnas, jis užtikrina jam suteiktų finansinių išteklių tinkamą panaudojimą.
   Reikalaujama kvalifikacija arba diplomai
   
               —
            
            
               baigtos universitetinės studijos, patvirtintos diplomu,
            
         
               —
            
            
               labai geras skyriaus veiklos sričių išmanymas bei darbo šiose srityse patirties turėjimas,
            
         
               —
            
            
               gebėjimas vadovauti administraciniam skyriui,
            
         
               —
            
            
               geras anglų ir prancūzų kalbų mokėjimas.
            
         Paraiškų teikimas
   Paraiškas dėl šių pareigų Teisingumo Teismui teikti tik elektroniniu paštu, adresu DIR-PV-CURIA@curia.europa.eu, iki 2009 m. birželio 27 d. 13 valandos. Prie paraiškų reikia pridėti gyvenimo aprašymą ir kitus svarbius dokumentus.